Njarðvík mátti sætta sig við grátlegt tap gegn Keflavík b í 1. deild kvenna í kvöld . Lokatölur 63 - 64 í leik þar sem allt leit út fyrir öruggan sigur Keflavíkur b í síðari hálfleik en öflugur lokasprettur Njarðvíkurliðsins gaf von en allt kom fyrir ekki . Það vantaði ekki tækifærin á því að stela sigrinum í kvöld en stundum vill „ hann “ einfaldlega ekki detta . Lára Ösp Ásgeirsdóttir reyndist Keflavík ill viðureignar í upphafi leiks , gerði 6 af fyrstu 8 stigum Njarðvíkurliðsins sem leiddi 8 - 7 eftir fimm mínútna leik . Njarðvíkurliðið reyndist ferskari aðilinn þessar fyrstu tíu mínútur og leiddi 20 - 15 þar sem Lára Ösp lokaði leikhlutanum með flautuþrist spjaldið og ofaní . Lára með 11 stig eftir fyrstu tíu mínúturnar . Keflvíkingar minnkuðu muninn í 20 - 19 í upphafi annars leikhluta en Eva María Lúðvíksdóttir setti þá þrist til að slökkva í áhlaupi gestanna og breytti stöðunni í 23 - 19 . Reyndar voru okkar konur full ákfafar í upphafi annars leikhluta og voru Keflvíkingar komnir með skotrétt eftir rúmlega tveggja mínútna leik ! Þristur Evu virtist bara hafa betri áhrif á Keflavík b heldur en heimakonur því Keflavík gerði næstu sjö stig í röð og komust yfir 23 - 26 með sex mínútur til hálfleiks . Keflvíkingar reyndust mun ákveðnari í öðrum leikhluta og unnu hann 13 - 25 og staðan því 33 - 40 í hálfleik . Lára Ösp Ásgeirsdóttir var með 17 stig og 4 fráköst í hálfleik en næst henni var Eva María Lúðvíksdóttir með 7 stig og 2 stolna bolta . Vörn gestanna hjá Keflavík b hélt áfram að valda Njarðvík vandræðum í upphafi síðari hálfleiks og Keflavík leiddi 33 - 47 þegar fjóra mínútur voru liðnar af þriðja leikhluta . Eftir fimm stigalausar mínútur í þriðja leikhluta tóku Ragnar og Rúnar leikhlé fyrir Njarðvík sem gerði lítið næstu fjórar mínútur því Njarðvík var stigalaust í þriðja í tæpar níu mínútur ! Lára Ösp rauf þögnina þegar hún minnkaði muninn í 35 - 47 . Ása Böðvarsdóttir Taylor kom inn af Njarðvíkurbekknum með kærkominn þrist og minnkaði muninn í 38 - 49 en Keflavík leiddi að loknum þriðja leikhluta 38 - 50 þar sem leikhlutinn fór 5 - 10 fyrir Keflavík . Keflavík b bætti við sig snúningi í fjórða leikhluta , komust í 40 - 55 og sóknarleikur Njarðvíkurliðsins hélt áfram snauður og þegar fjórar mínútur voru til leiksloka leiddi Keflavík b 43 - 59 . Í andarslitrum leiksins kviknaði líf í leik Njarðvíkurkvenna og þær minnkuðu muninn í 60 - 64 þegar 1.24 mín. lifðu leiks . Víti og sniðskot á síðustu sekúndum leiksins vildu ekki niður og því fór sem fór , dýrkeypt enda deildin jöfn og Njarðvík nú í 4. sæti með 12 stig . Lára Ösp Ásgeirsdóttir var besti maður Njarðvíkurliðsins í kvöld með 22 stig og 10 fráköst en henni næst var Vilborg Jónsdóttir með 13 stig og 10 stoðsendingar . Næsti leikur í deild er ekki fyrr en 17. desember þegar Njarðvík mætir Grindavík b á útivelli en núna þann 8. desember fær Njarðvíkurliðið stóra prófraun þegar Keflavík mætir í heimsókn í 16 - liða úrslitum Geysisbikarsins í bikartvíhöfða þar sem kvennaleikurinn hefst kl. 16.30 í Njarðtaksgryfjunni og þar strax á eftir mætast grannarnir aftur í karlaflokki Geysisbikarsins . Þetta verður svakalegur sunnudagur , takið daginn frá og